ויל קאמינגס

**ויל קאמינגס** (באנגלית: **Will Cummings**; נולד ב-7 באוקטובר 1992) הוא כדורסלן אמריקאי המשחק בעמדת הרכז

## קריירת תיכון ומכללות
קאמינגס נולד בג'קסונוויל, פלורידה, ולמד בבית הספר פרובידנס בעיר. כ במדי פרובידנס הוא העמיד ממוצעים של 18.1 נקודות, 8.1 אסיסטים ו-4.0 חטיפות למשחק, ונבחר לשחקן המצטיין של השנה בתיכונים על ידי הג'קסונוויל טיימס-יוניון. הוא קיבל הצעות לשחק כדורסל מכללות באוניברסיטת סטנפורד, אוניברסיטת מיאמי ובוסטון קולג', אך ב-4 בספטמבר 2010 בחר לשחק באוניברסיטת טמפל.

כ רשם קאמינגס ממוצעים של 1.4 נקודות ו-0.8 ריבאונדים ב-6.3 דקות למשחק.

קאמינגס שיחק 34 משחקים כ (פתח בחמישייה ב-32 מהם), והעמיד ממוצעים של 5.8 נקודות, 1.9 אסיסטים ו-1.4 חטיפות למשחק. הוא קלע בספרות כפולות בשישה משחקים, כולל שיא עונתי של 15 נקודות בניצחון על אוניברסיטת רוד איילנד.

בעונת ה שלו הוא העמיד ממוצעים של 16.8 נקודות, 4.6 אסיסטים (ראשון בקבוצה) ו-1.5 חטיפות ב-34.4 דקות למשחק. בעונה זו רשם שיא קריירה של 31 נקודות במשחק מול אוניברסיטת מרכז פלורידה.

כסיניור נבחר קאמינגס לחמישייה הראשונה של אזור אמריקן אתלטיק, והוביל את הקבוצה בנקודות (14.8 נקודות למשחק), אסיסטים (4.2 למשחק) וחטיפות (1.9 למשחק). עם 189 קליעות עונשין בעונה זו, הוא סיים במקום השני בתולדות האוניברסיטה בקליעות עונשין לעונה בודדת. בנוסף סיים קאמינגס את קריירת המכללות שלו במקום ה-35 ברשימת הקלעים של טמפל בכל הזמנים.

## קריירה מקצועית
### עונת 2015/16
לאחר שלא נבחר בדראפט ה-NBA 2015 הצטרף קאמינגס ליוסטון רוקטס לליגת הקיץ של ה-NBA. ב-3 בספטמבר 2015 הוא חתם ברוקטס, אך נחתך מהקבוצה ב-23 באוקטובר לאחר שהופיע בשישה משחקי קדם העונה. ב-2 בנובמבר הוא נרכש על ידי ריו גראנדה ואלי וייפרס מליגת הפיתוח של ה-NBA כשחקן שותף של הרוקטס, וב-13 בנובמבר ערך את הופעת הבכורה שלו בניצחון 110–106 על איידהו סטאמפיד עם 11 נקודות ו-5 אסיסטים ב-32 דקות. ב-29 בינואר 2016 נבחר למשחק האולסטאר של ליגת הפיתוח של ה-NBA, ובסיום העונה נבחר לחמישיית העונה השנייה ולחמישיית הרוקיז.

ב-29 באפריל 2016 עזב קאמינגס עזב את ריו גראנדה ואלי וחתם באקילה באסקט טרנטו מליגת העל האיטלקית בכדורסל עד לסיום העונה. הוא ערך את הופעת הבכורה שלו בקבוצה בהפסד 70–73 ליובקזרטה באסקט, ורשם 12 נקודות, שלושה ריבאונדים ושתי חטיפות ב-18 דקות מהספסל.

### עונת 2016/17
ביולי 2016 הצטרף קאמינגס לסן אנטוניו ספרס לליגת הקיץ, וב-24 ביולי חתם באריס סלוניקי מליגת העל היוונית בכדורסל. בחצי גמר הגביע היווני בכדורסל 2017 קלע קאמינגס את סל הניצחון מול א.א.ק. אתונה והעניק לאריס את הכרטיס לגמר, בו הפסידה 59–68 לפנאתינאיקוס. הוא סיים כמלך הסלים של הליגה באותה עונה עם 14.5 נקודות למשחק.

### עונת 2017/18
ב-17 ביולי 2017 חתם קאמינגס על חוזה לשנה עם אופציה לעונה נוספת עם דרושפאקה הטורקית, אותה אימן דייוויד בלאט, וזכה עימה ביורוקאפ בעונת .

### עונת 2018/19
ב-6 ביולי 2018 חתם קאמינגס חתם במועדון הכדורסל אולדנבורג מהבונדסליגה הגרמנית. הוא סיים כמלך הסלים של הליגה, נבחר ל-MVP והוביל את קבוצתו למקום השני בעונה הסדירה.

### עונת 2019/20
ב-7 ביולי 2019 חתם קאמינגס לשנתיים בלוקומוטיב קובאן הרוסית מהליגה המאוחדת של VTB.

### עונת 2020/21
בעונת  העמיד קאמינגס ממוצעים של 12.8 נקודות, 2.0 ריבאונדים, 3.5 אסיסטים ו-1.2 חטיפות למשחק במדי קובאן.

### עונת 2021/22
ב-23 ביולי 2021 חתם קאמינגס במטרופוליטנס 92 מליגת העל הצרפתית והיורוקאפ. הוא נבחר ל-MVP של הליגה הצרפתית ולחמישייה הראשונה של עונת 2021/2022 ביורוקאפ.

### עונת 2022/23
ב-17 באוגוסט 2022 חתם קאמינגס בג'ג'יאנג ליונס מליגת ה-CBA הסינית.

### עונת 2023/24
ב-11 באוגוסט 2023 חתם קאמינגס בסאות' איסט מלבורן פיניקס מליגת העל האוסטרלית בכדורסל, אך ב-8 בדצמבר הוא שוחרר מהקבוצה, על פי הדיווחים בשל אי עמידה בדרישות מחוץ למגרש. ב-12 משחקים הוא העמיד ממוצעים של 14.5 נקודות, 3.3 ריבאונדים ו-2.7 אסיסטים למשחק.

ב-17 בדצמבר הוא חתם בהפועל תל אביב מליגת העל בכדורסל והיורוקאפ.

## קישורים חיצוניים

* 

## הערות שוליים

קטגוריה:כדורסלני ג'ג'יאנג ליונס
קטגוריה:כדורסלני אוניברסיטת טמפל
קטגוריה:כדורסלני ריו גראנדה ואלי וייפרס
קטגוריה:כדורסלני לוקומוטיב קובאן
קטגוריה:כדורסלנים אמריקאים
קטגוריה:כדורסלני דרושפאקה
קטגוריה:כדורסלני פריז לבלואה
קטגוריה:כדורסלני אולדנבורג
קטגוריה:כדורסלני אריס סלוניקי
קטגוריה:כדורסלני אקילה באסקט טרנטו
קטגוריה:ספורטאים אמריקאים בגרמניה
קטגוריה:ספורטאים אמריקאים בישראל
קטגוריה:ספורטאים אמריקאים באיטליה
קטגוריה:אמריקאים שנולדו ב-1992